钦定古今图书集成/明伦汇编/闺媛典/第136卷 > 张勋妻贾氏
## 钦定古今图书集成/明伦汇编/闺媛典/第136卷 > 张勋妻贾氏

按《山西通志》：“贾氏，赠副使张九畴母，生员张勋妻。幼
聪慧，通经史，长于诗，对左右手皆能字尢，善草书，孝
事翁姑，克修妇道，谐妯娌，睦宗姻，勤家力作。勋伟丰
仪，言笑不苟，盛暑衣冠必肃，氏与相对如宾。勋处乡
井，好施济，析居以祖产让兄弟，氏无不悦成。勋勤于
学，贫不能购书，氏代为抄录，讲经论道，商确题目，虽”
经生不能及。勋三中副榜，赍志以没。孙守中方五岁，
氏苦守拮据，口授经书，谓子九畴曰：“而兄弟莫能缵，
而父志亢吾宗者，其是儿乎！”守中远游从师，登巍科著显绩，为世名臣。